Retningslinjer for de nasjonale fagorgan tilknyttet UHR-Kunst, arkitektur og design
(rev. 240626)
Retningslinjer for nasjonale fagorgan tilknyttet UHR-Kunst, design og arkitektur består av tre deler:
1. Oversikt over bestemmelsene som gjelder nasjonale fagorgan generelt, og som er nedfelt i dokumentet «Retningslinjer for UHRs strategiske enheter»
2. Utfyllende retningslinjer for nasjonale fagorgan tilknyttet UHR-Kunst, design og arkitektur.
3. Aktuelle oppgaver og ansvar

1. Oversikt over bestemmelsene som gjelder nasjonale fagorgan generelt, og som er nedfelt i dokumentet «Retningslinjer for UHRs strategiske enheter»

§ 3 Sammensetning og representasjon 
4. ledd: I enhetenes arbeidsutvalg og nasjonale fagorganer har NSO rett til én representant, med tilhørende vara. Studentrepresentantene oppnevnes for ett år om gangen. 
§ 4 Arbeidsform 
2. ledd: De strategiske enhetene og deres underliggende organer er beslutningsdyktige dersom minst halvparten av medlemmene er til stede. Hver medlemsinstitusjon har en stemme (og NSO har to stemmer [Studentrepresentanten har én stemme i fagorgan, ref., § 3 ovenfor]). Vedtak treffes med alminnelig flertall. Ved stemmelikhet teller leders stemme dobbelt. 
§ 5 Arbeidsutvalg, nasjonale fagorganer og arbeidsgrupper 
2. ledd: For å sikre kontakten mellom den strategiske enheten og de nasjonale fagorganene, skal lederne av disse delta i møtene i de strategiske enhetene som har opprettet dem. De møter med tale- og forslagsrett, men ikke stemmerett. 
§ 5.2.1 Nasjonale fagorganer og faste arbeidsgrupper 
For å løse mer langsiktige oppgaver innenfor spesifikke fagfelt kan de strategiske enhetene opprette nasjonale fagorgan eller faste arbeidsgrupper. De nasjonale fagorganene har benevnelsen «Nasjonalt fagorgan for…..». 
Formålet med de nasjonale fagorganene og de faste arbeidsgruppene er å ivareta institusjonenes behov for faglig og administrativ utvikling, erfaringsdeling, samordning og nasjonal koordinering innenfor avgrensede fag- og temaområder. Øvrige formål og oppgaver gis av den strategiske enheten etter behov. 
Nasjonale fagorganer og arbeidsgrupper rapporterer til den strategiske enheten. Beslutninger om opprettelse og nedleggelse av de nasjonale fagorganene kan påklages til UHRs styre. 
§ Administrativ støtte og ressurser 
6 1. ledd, 2. setning: Administrativ støtte til underliggende organer legges normalt til institusjonen som har ledervervet i organet. 
2. ledd: Utgifter forbundet med deltakelse i møter i de strategiske enhetene, deres arbeidsutvalg og deres underliggende organer dekkes av de deltakende institusjoner og organisasjoner. 
 
2. Utfyllende retningslinjer for nasjonale fagråd tilknyttet UHR-Kunst, design og arkitektur  
Sammensetning, representasjon og organisering 
1. Institusjoner og fakulteter som er medlem av UHR-Kunst, design og arkitektur kan melde inn representanter til de nasjonale fagorganene, jf. § 3 i retningslinjene for UHRs strategiske enheter. I tillegg kan fagorganet oppnevne en studentrepresentant med vara.
2. Fagorganet kan ha eksterne deltakere, fra relevante fagmiljøer, arbeidsliv og organisasjoner (observatører).  
3. Fagorganet velger selv sin leder og sin organisering og holder UHR- Kunst, design og arkitektur orientert om dette. 
4. Fagorganene kan ved behov utpeke mindre grupper for å gjennomføre spesifikke utviklingsoppdrag for UHR- Kunst, design og arkitektur. 
5. På møtene til UHR- Kunst, design og arkitektur der leder ikke kan delta stiller fagorganet med en annen representant. 
6. Fagorganet kan selv fastsette nærmere retningslinjer for arbeidet i fagorganet, innenfor rammene av UHRs overordnede retningslinjer for nasjonale fagorganer og disse utfyllende retningslinjene.
Funksjonsperiode og evaluering 
1. Funksjonsperioden for det enkelte medlem er knyttet til medlemmets rolle ved institusjonen. 
2. UHR- Kunst, design og arkitektur eller fagorganet selv kan be om at det foretas en evaluering for ev. å avdekke forbedrings- og eller endringsbehov i arbeidsmåte, representasjon og inndeling.
Ansvar og oppgaver
Fagorganene har ansvar for å igangsette og gjennomføre aktiviteter som er relevante for fagorganets område, og gir innspill til aktuelle saker til UHR- Kunst, design og arkitektur.
Fagorganene involveres i og bidrar i arbeid med tiltak i UHR- Kunst, design og arkitekturs   handlingsplan og pågående prosesser. 
Fagorganet rapporterer sin aktivitet til UHR- Kunst, design og arkitektur. Referater fra fagorganets møter sendes UHR- Kunst, design og arkitektur og legges ut på UHRs nettsider.  
UHR- Kunst, design og arkitekturs handlingsplan gir føringer for fagorganenes oppgaver.  
Publiseringskomiteen for kunst, design og arkitektur oppnevnes av UHR-Kunst, design og arkitektur for en periode på fire år, med mulighet for gjenoppnevning for en periode.

